ঝিনাইদহের কালীগঞ্জ উপজেলার বড় শিমলা গ্রামে সড়ক দুর্ঘটনায় কবির হোসেন (৪০) নামের এক কৃষকের মৃত্যু হয়েছে। গতকাল বৃহস্পতিবার নিজ বাড়ির সামনে এ দুর্ঘটনা ঘটে। নিহত কবির হোসেন ওই গ্রামের হোসেন আলীর ছেলে। কালীগঞ্জ থানার ওসি মিজানুর রহমান খান জানান, সকালে কৃষক কবির হোসেন বাড়ি থেকে পাওয়ার ট্রিলার নিয়ে মাঠে যাচ্ছিল। পথে বাড়ির সামনে পৌছালে নিয়ন্ত্রন হারিয়ে রাস্তার গাছের সাথে ধাক্কা লাগে। এতে সে গুরুতর আহত হয়। সেখান থেকে তাকে উদ্ধার করে কালীগঞ্জ উপজেলা স্বাস্থ্য কমপ্লেক্সে নিয়ে এলে চিকিৎসক তাকে মৃত ঘোষনা করেন।